భవిష్యత్తు దర్శనం చేయగలిగే వారిని 'ద్రష్ట' లు అంటారు. సాహిత్యంలో, మరీ ముఖ్యంగా తెలుగు సాహిత్యంలో ఇలాంటి వారు కనిపిస్తారు. కాలపరిక్షకి నిలబడడమే కాదు, ఏ కాలంలో చదివినా 'ఇది ఈ కాలానికి సరిపోయే రచన' అనిపించడం వీరి రచనల ప్రత్యేకత. ఇలాంటి ద్రష్టల జాబితాలో 'శారద' కలం పేరుతో కలకాలం నిలిచిపోయే రచనలు చేసిన ఎస్. నటరాజన్ ది చెదరని స్థానం. శారద కథలు ఆపకుండా చదివిస్తాయి.. పదేపదే వెంటాడతాయి కూడా.
జన్మతః తమిళుడైన నటరాజన్, యవ్వనారంభంలో పొట్టకూటి కోసం తెనాలికి వలస వచ్చి, హోటల్ సప్లయర్ గా పనిచేస్తూ రాత్రి వేళల్లో తెలుగు నేర్చుకుని, సాహిత్యాన్ని మధించడం మాత్రమే కాకుండా, తెలుగు రచయితగా పేరు సంపాదించుకోవడం గొప్ప విశేషం. కాలపరిక్షకి నిలబడే కథలెన్నో రాసిన నటరాజన్ తన ముప్ఫై రెండో ఏటే అనారోగ్యంతో కన్ను మూయడం ఓ గొప్ప విషాదం.
తన ఇరవై నాలుగో ఏట 1948 లో రచనా వ్యాసంగం ఆరంభించిన శారద తర్వాతి ఏడెనిమిదేళ్ళ కాలంలో అరవై కథలు, నవలలు, నాటికలు, నాటకాలు, వ్యంగ్య రచనలూ చేసినా అందుబాటులో ఉన్నవాటి సంఖ్య స్వల్పం. కృత్యాద్యవస్థ మీద సంపాదించిన ముప్ఫై ఐదు కథలతో తెనాలికి చెందిన శారద సాహిత్య వేదిక ప్రచురించిన సంకలనమే 'రక్తస్పర్శ.' నటరాజన్ మరణించిన ఎనిమిదేళ్ళకి 'రక్తస్పర్శ' పేరుతో 1963 లో వెలువడ్డ సంకలనానికి మరికొన్ని కథలు చేర్చి వెలువరించిన పుస్తకం ఇది.
శారద కథలు పందొమ్మిది పేజీల నిడివిగల 'రక్తస్పర్శ' మొదలు సింగిల్ పేజీ కథ 'దేశమును ప్రేమించుమన్నా' వరకూ భిన్న ఇతివృత్తాలని స్పృశిస్తూ సాగాయి. సాహిత్యానికి సతతహరిత ఇతివృత్తంగా చెప్పే మానవ సంబంధాల చుట్టూ అల్లిన కథలదే సింహభాగం. కథా రచనలో శారదది తనదైన శైలి. అయితే, చలం, కొకు, చాసోల ప్రభావం స్పష్టాస్పష్టంగా కనిపిస్తూ ఉంటుంది. 'రక్తస్పర్శ' తో పాటు 'స్వార్ధపరుడు,' 'మరలో చక్రం,' 'గొప్పవాడి భార్య,' 'వింత ప్రకృతి,' 'పిరికి ప్రియుడు,' 'సంస్కార హీనుడు,' 'మర్యాదస్తుడు,' 'అవసానం' కథలకి ఇతివృత్తం మానవనైజమే.
చిన్న వయసులోనే తల్లినీ తండ్రినీ పోగొట్టుకుని, కాపురం ఆరంభించిన కొన్నాళ్ళకే వితంతువుగా మారిన అనసూయ, తన తమ్ముడు ప్రసాదరావుని యోగ్యుడిగా తీర్చిదిద్దిన వైనమే 'రక్తస్పర్శ.' చాసో 'లేడీ కరుణాకరం' గుర్తురాక మానదు ఈ కథ చదువుతుంటే. లోకం నోరుమూయించి మరీ తాము కోరుకున్నట్టుగా జీవించగల శక్తి ఉంది ఈ రెండు కథల్లో ప్రధాన పాత్రలకీ. వకీలు విజయరాఘవరావు గారి కాళ్ళు లేని కూతురు పద్మావతిని పెళ్ళిచేసుకున్న పేదింటి ప్రకాశరావు కథ 'స్వార్ధపరుడు.' పద్మావతి తీసుకున్న నిర్ణయం కారణంగా ఆమెనీ, ఈ కథనీ కూడా మర్చిపోలేరు పాఠకులు.
సనాతనుడైన తండ్రి, ఆదర్శవంతుడైన అన్న, అంతకు మించి ఆదర్శాలున్న భర్త.. వీళ్ళందరి పంచనా బతుకుతూ వచ్చిన ఓ స్త్రీ తనదైన జీవితాన్ని వెతుక్కోడం 'మరలోచక్రం' కథ ఇతివృత్తం. భర్త గొప్పదానాన్ని పెంచే విధంగా జీవించి, అందుకోసమే మరణించిన స్త్రీ కథ 'గొప్పవాడి భార్య.' స్త్రీ పురుషుల చాంచల్యాలని 'వింత ప్రకృతి' కథ చిత్రిస్తే, తనని ప్రేమించిన స్త్రీని చితికెక్కించిన భీరువు కథ 'పిరికి ప్రియుడు.' 'సంస్కార హీనుడు' కథలో కామేశ్వరి పాత్ర చిత్రణ జరుక్ శాస్త్రి రాసిన గొప్ప కథ 'ఒక్క దణ్ణం' లో కథానాయిక రామసీతనీ, పురాణం కథ 'సీత జడ' నాయిక సీతనీ ఏకకాలంలో గుర్తుచేస్తుంది. అయితే ఈ మూడు కథలకీ పోలిక లేదనే చెప్పాలి.
నటరాజన్ కి వామపక్ష ఉద్యమాలతో సంబంధం ఉంది. తెలంగాణా సాయుధ పోరాటాన్ని గురించి స్పష్టమైన అవగాహన ఉంది. ఆ చారిత్రిక పోరాటం ఇతివృత్తంగా రాసిన కథలు 'కొత్త వార్త' 'గెరిల్లా గోవిందు.' సోషియో ఫాంటసీ మీద కూడా ఆసక్తి మెండే అనిపిస్తుంది 'వింతలోకం,' 'ఎగిరే పళ్ళెం' కథలు చదివినప్పుడు. చిన్న రాష్ట్రాలతో అభివృద్ధి సాధ్యమని చెప్పే కథ 'కోరికలే గుర్రాలైతే.' శృంగార రస ప్రధానంగా సాగే 'కౌముది' కథనీ ఒప్పించేలా రాశారు నటరాజన్. 'శారద' లభ్య రచనల సమగ్ర సంకలనం వెలువడాల్సిన అవసరం ఎంతైనా ఉంది.
(కొసమెరుపు: ఘనత వహించిన విశ్వవిద్యాలయం వారొకరు ఎమ్మే తెలుగు పాఠ్య పుస్తకంలో శారద రచనల్ని 'అశ్లీల సాహిత్యం' జాబితాలో వేశారట!)
శారద నవల 'మంచీ -చెడూ ' మాత్రం చదివాను.అంత ప్రతిభ ఉన్న అతని జీవితం చిన్న వయసు లోనే అలా ముగియడం విషాదకరమే.క్షయ వ్యాధి అనుకుంటాను.
ఘనత వహించిన విశ్వ విద్యాలయం వారొకరు ఎమ్మే పుస్తకం లో శారద రచనల్ని అశ్లీల సాహిత్యం జాబితా లో వేశారట :)
@కమనీయం: ఫిట్స్ అని చదివానండీ రెండుమూడు చోట్ల.. చిన్న వయసులో వెళ్ళిపోవడం మాత్రం చాలా విషాదం అండీ.. ధన్యవాదాలు.
bhavishyattu darsanam cheyagalige vaarini 'drashta' lu antaaru. saahityamlo, mari mukhyamgaa telugu saahityamlo ilanti vaaru kanipistaaru. kaalaparikshaki nilabadadame kaadu, e kaalamlo chadivina 'idhi ee kaalaaniki saripoye rachana' anipinchadam veeri rachanala pratyekata. ilanti drashtala jaabitaalo 'saarada' kalam paerutho kalakaalam nilichipoye rachanalu chesina es. natarajan dhi chedarani sthaanam. saarada kathalu apakunda chadivistaayi.. padepade ventaadataayi kuudaa.
janmatah tamiludaina natarajan, yavvanaarambhamlo pottakuuti kosam tenaaliki valasa vachi, hotal saplayar gaa panichestuu raatri velallo telugu neerchukuni, saahityaanni madhinchadam matrame kakunda, telugu rachayitagaa paeru sampadinchukovadam goppa visesham. kaalaparikshaki nilabade kathalenno raasina natarajan tana mupfai rendo ete anaarogyamtho kannu mooyadam oo goppa vishaadam.
tana iravai naalugo eta 1948 loo rachana vyaasangam aarambhinchina saarada tarvaati edenimidella kaalamlo aravai kathalu, navalalu, naatikalu, naatakaalu, vyangya rachanaluu chesina andubaatulo unnavaati sankhya swalpam. krutyaadyavastha meeda sampaadinchina mupfai aidu kathalatho tenaaliki chendina saarada saahitya vedika prachurinchina sankalaname 'raktasparsa.' natarajan maraninchina enimidellaki 'raktasparsa' paerutho 1963 loo veluvadda sankalanaaniki marikonni kathalu cherchi veluvarinchina pustakam idhi.
saarada kathalu pandommidi paejeela nidivigala 'raktasparsa' modalu singil pagy katha 'desamunu preminchumanna' varakuu bhinna itivruttaalani sprusistuu saagaayi. saahityaaniki satataharita itivruttamgaa cheppe manava sambandhaala chuttu allina kathalade simhabhaagam. kathaa rachanalo saaradadi tanadaina saili. ayithe, chalam, koku, chasola prabhaavam spashtaaspashtamgaa kanipistuu untundi. 'raktasparsa' thoo paatu 'swaardhaparudu,' 'maralo chakram,' 'goppavadi bharya,' 'vinta prakruti,' 'piriki priyudu,' 'samskara heenudu,' 'maryaadastudu,' 'avasanam' kathalaki itivruttam manavanaijame.
chinna vayasulone tallinee tandrinee pogottukuni, kapuram aarambhinchina konnallake vitantuvugaa maarina anasuya, tana tammudu prasaadaraavuni yogyudigaa teerchididdina vainame 'raktasparsa.' chaso 'lady karunakaram' gurturaaka maanadu ee katha chaduvutunte. lokam norumuyinchi mari taamu korukunnattugaa jeevinchagala sakti undi ee rendu kathallo pradhaana paatralakee. vakeelu vijayaraghavarao gaari kaallu laeni koothuru padmaavatini pellichesukunna pedinti prakaasaraavu katha 'swaardhaparudu.' padmavati teesukunna nirnayam kaaranamgaa aameni, ee kathanee kuudaa marchipoleru paatakulu.
sanaatanudaina tandri, aadarsavantudaina anna, antaku minchi aadarsaalunna bharta.. veellandari panchanaa batukutuu vachina oo stree tanadaina jeevitaanni vetukkodam 'maralochakram' katha itivruttam. bharta goppadaanaanni penche vidhamgaa jeevinchi, andukosame maraninchina stree katha 'goppavadi bharya.' stree purushula chaanchalyaalani 'vinta prakruti' katha chitriste, tanani preminchina streeni chitikekkinchina bheeruvu katha 'piriki priyudu.' 'samskara heenudu' kathalo kameshwari paatra chitrana jaruk saastri raasina goppa katha 'okka dannam' loo kathaanaayika ramaseetanee, puraanam katha 'seetha jada' naayika seetanee ekakaalamlo gurtuchestundi. ayithe ee moodu kathalakee polika ledane cheppali.
natarajan ki vamapaksha udyamaalato sambandham undi. telamgaanaa saayudha poraataanni gurinchi spashtamaina avagaahana undi. aa chaaritrika poratam itivruttamgaa raasina kathalu 'kotta vaarta' 'gerilla govindu.' soshio fantusy meeda kuudaa aasakti mende anipistundi 'vintalokam,' 'egire pallem' kathalu chadivinappudu. chinna raashtraalatho abhivruddhi saadhyamani cheppe katha 'korikale gurralaite.' shrungaara rasa pradhaanamgaa saage 'kaumudi' kathanee oppinchela raasaaru natarajan. 'saarada' labhya rachanala samagra sankalanam veluvadaalsina avasaram entainaa undi.
(kosamerupu: ghanata vahinchina vishwavidyaalayam vaarokaru emme telugu paatya pustakamlo saarada rachanalni 'asleela saahityam' jaabitaalo vaesaarata!)
saarada navala 'manchi -cheduu ' maatram chadivaanu.anta pratibha unna athani jeevitam chinna vayasu lone alaa mugiyadam vishaadakarame.kshaya vyaadhi anukuntaanu.
ghanata vahinchina vishwa vidyaalayam vaarokaru emme pustakam loo saarada rachanalni asleela saahityam jabita loo vaesaarata :)
@kamaneeyam: fits ani chadivanandi rendumudu chotla.. chinna vayasulo vellipovadam maatram chala vishaadam andy.. dhanyavaadaalu.